ഗൗതമി

തെന്നിന്ത്യൻ ചലച്ചിത്രങ്ങളിൽ പ്രധാനമായും അഭിനയിക്കുന്ന ഒരു ഇന്ത്യൻ ചലച്ചിത്രനടിയാണ്  ഗൗതമി (Telugu:గౌతమి ) എന്നറിയപ്പെടുന്ന ഗൗതമി തടിമല്ല.

 ആദ്യകാലം 
ആന്ധ്രാപ്രദേശിലെ ശ്രീകാകുളം സ്വദേശികളുടെ ഒരു തെലുങ്ക് കുടുംബത്തിൽ ടി.ആർ. ശേഷഗിരി റാവു, വസുന്ധര ദേവി എന്നിവരുടെ മകളായി ഗൗതമി ജനിച്ചു. അവരുടെ പിതാവ്. റേഡിയേഷൻ ഓങ്കോളജിസ്റ്റും അമ്മ ഒരു പാത്തോളജിസ്റ്റും ഡയഗ്നോസ്റ്റിഷ്യനുമായിരുന്നു. ബെംഗളൂരുവിലെ ബിഷപ്പ് കോട്ടൺ ഗേൾസ് സ്കൂളിലാണ് അവർ പഠിച്ചത്. കുട്ടിക്കാലത്ത് വിശാഖപട്ടണത്തും കേരളത്തിലുമായിരുന്നു അവർ താമസിച്ചിരുന്നത്.

 അഭിനയ ജീ‍വിതം 
ക്രിസ്തുവിനെ ആസ്പദമാക്കിയുള്ള ദയമായുധു എന്ന തെലുഗു ചിത്രത്തിലാണ് ഗൗതമി ആദ്യമായി അഭിനയിച്ചത്. തന്റെ ബിരുദ വിദ്യഭ്യാസ കാലത്താണ് ആദ്യ ചിത്രത്തിൽ അഭിനയിക്കാൻ അവസരം ലഭിക്കുന്നത്. തമിഴിൽ ഗുരു ശിഷ്യൻ  എന്ന ചിത്രത്തിൽ രജനികാന്തിനൊപ്പം അഭിനയിച്ചു. ഖുശ്ബു,ഭാനുപ്രിയ എന്നിവരോടൊപ്പം തന്നെ ഗൗതമിയും 80കളുടെ അവസാനത്തിലും, 90കളുടെ പകുതിയിലും തമിഴിലെ മികച്ച നായിക നടിമാരിൽ ഒരാളായിരുന്നു. തേവർ മകൻ  എന്ന ചിത്രത്തിലെ അഭിനയം ചലച്ചിത്രപ്രേക്ഷകർക്കിടയിൽ ശ്രദ്ധേയമായി. 1997 ൽ മണിരത്നം സംവിധാനം ചെയ്ത ഇരുവർ  എന്ന ചിത്രത്തിൽ മോഹൻലാൽ, ഐശ്വര്യ റായ്, തബ്ബു എന്നിവരോടൊപ്പം അഭിനയിച്ചതും ശ്രദ്ധേയമാ‍യ ഒരു കഥാപാത്രമായിരുന്നു. കന്നട, ഹിന്ദി ഭാഷ  ചിത്രങ്ങളിലും ഗൗതമി അഭിനയിച്ചിട്ടുണ്ട്.

 മലയാളത്തിൽ 

ഗൗതമി മലയാളത്തിലും ശ്രദ്ധേയമായ വേഷങ്ങൾ ചെയ്തിട്ടുണ്ട്. മോഹൻലാൽ നായകനായി അഭിനയിച്ച ഹിസ് ഹൈനസ്സ് അബ്ദുള്ള എന്ന ചിത്രത്തിലെ വേഷം വളരെ ശ്രദ്ധേയമായ ഒന്നായിരുന്നു. ധ്രുവം എന്ന ചിത്രത്തിൽ മമ്മൂട്ടിയുടെ നായികയായി അഭിനയിച്ചു.
ചുക്കാൻ എന്ന ചിത്രത്തിൽ സുരേഷ് ഗോപിയുടെ നായികയായി അഭിനയിച്ചു

 സ്വകാര്യ ജീവിതം 
1998, ജൂൺ 7 ന് ബിസിനസുകാരനായ സന്ദീപ് ഭാട്ടിയയെ വിവാഹം ചെയ്തുവെങ്കിലും ഒരു വർഷത്തിനകം ഇവർ പിരിഞ്ഞു. ദമ്പതികൾക്ക് 1999 ൽ ജനിച്ച സുബ്ബുലക്ഷ്മി എന്ന മകളുണ്ട്. 2005ൽ കമലഹാസനോടൊപ്പം ലിവ്-ഇൻ റിലേഷൻഷിപ് ആരംഭിച്ചു

2005 മുതൽ 2016 വരെ ഗൗതമി നടൻ കമൽഹാസനുമായി പ്രണയത്തിലായിരുന്നു. 2016 ൽ ഗൗതമി തന്റെ ബ്ലോഗിൽ അദ്ദേഹവുമായുള്ള ബന്ധം അവസാനിപ്പിച്ചതായി പ്രഖ്യാപിച്ചു.

 മലയാളത്തിൽ അഭിനയിച്ച ചിത്രങ്ങൾ 

 വർഷം  ചിത്രം  വേഷം  നടന്മാർ  സംവിധാനം 2003  വരും വരുന്നു വന്നു  സം‌യുക്ത  ബാലചന്ദ്ര മേനോൻ  കെ.ആർ. രാമദാസ്, ഒ. രാമദാസ് 1997  വാചാലം   മനോജ്‌ കെ. ജയൻ  ബിജു വർക്കി  1995  സാക്ഷ്യം സൂസന്ന  സുരേഷ് ഗോപി  മോഹൻ 1994   സുകൃതം   ലക്‌ചറർ മാലിനി  മമ്മൂട്ടി, മനോജ്‌ കെ. ജയൻ  ഹരികുമാർ 1994  ചുക്കാൻ  ഗായത്രി  സുരേഷ് ഗോപി  തമ്പി കണ്ണന്താനം 1993  ധ്രുവം  മൈഥിലി  മമ്മൂട്ടി  ജോഷി 1993  ജാക്പോട്ട്   മമ്മൂട്ടി  ജോമോൻ 1993  ആഗ്നേയം  ശോഭ മേനോൻ  ജയറാം, നെടുമുടി വേണു  പി.ജി. വിശ്വംഭരൻ 1992  അയലത്തെ അദ്ദേഹം  സുലോചന  ജയറാം  രാജസേനൻ 1992  ഡാഡി   സുരേഷ് ഗോപി അരവിന്ദ് സ്വാമി  സംഗീത് ശിവൻ 1990  ഹിസ് ഹൈനസ് അബ്ദുള്ള  രാധിക  മോഹൻ ലാൽ  സിബി മലയിൽ 1990  വിദ്യാരംഭം   മുരളി,  ശ്രീനിവാസൻ  ജയരാജ്

 അവലംബം 
 http://www.imdb.com/name/nm0310221/

 പുറത്തേക്കുള്ള കണ്ണികൾ 


വർഗ്ഗം:1968-ൽ ജനിച്ചവർ
വർഗ്ഗം:ജൂലൈ 2-ന് ജനിച്ചവർ
വർഗ്ഗം:മലയാളചലച്ചിത്രനടിമാർ
വർഗ്ഗം:തെലുഗു ചലച്ചിത്രനടിമാർ
വർഗ്ഗം:ഹിന്ദി ചലച്ചിത്രനടിമാർ
വർഗ്ഗം:തമിഴ്‌ചലച്ചിത്രനടിമാർ
വർഗ്ഗം:ചലച്ചിത്ര ദമ്പതികൾ
വർഗ്ഗം:തമിഴ്നാട് സംസ്ഥാന ചലച്ചിത്ര പുരസ്കാരം ലഭിച്ചവർ